**ΔΕΛΤΙΟ ΤΥΠΟΥ**

 Αργυρούπολη, 12 Ιουνίου 2020

**To νέο Volkswagen T-Roc Cabriolet στην Ελλάδα από 28.310 €**

* Με την κυκλοφορία του T-Roc Cabriolet, η Volkswagen προσφέρει την πληρέστερη γκάμα μοντέλων στην compact SUV κατηγορία
* Μετά το αρχικό λανσάρισμα του T-Roc το 2018, best-seller και στην Ελλάδα και του εντυπωσιακά γρήγορου T-Roc R το 2019, το T-Roc Cabriolet χαρίζει στην κατηγορία «ελευθερία χωρίς οροφή»
* Μοναδικό design και άνετοι χώροι για τέσσερα άτομα με υπερυψωμένες θέσεις και εξαιρετική θέα
* Μαλακή οροφή με ηλεκτροϋδραυλικό μηχανισμό που ανοίγει και κλείνει αυτόματα, σε εννέα και έντεκα δευτερόλεπτα αντίστοιχα, ακόμα και κατά την κίνηση με ταχύτητα μέχρι 30 χλμ./ώρα
* Υψηλό επίπεδο ασφάλειας και ψηφιακό concept λειτουργίας με κορυφαία συνδεσιμότητα
* Διατίθεται σε μία πλήρη έκδοση εξοπλισμού και σε δύο εκδόσεις κινητήρων TSI, με 115 & 150 PS
* Άμεσα διαθέσιμο στην Ελλάδα από 28.310 €

Το **T-Roc** ήδη από το λανσάρισμά του «δικαίωσε» το όνομα που του έδωσαν οι ιθύνοντες της **Volkswagen**, «ροκάροντας» την κατηγορία του. Με το Τ να παραπέμπει χαρακτηριστικά στους δύο προάγγελούς του, το Tiguan και το Touareg, το Roc, προερχόμενο από το αγγλικό rock [=κουνάω/βράχος/μουσική ροκ], που καταδεικνύει τη δυναμική που είχε εξ αρχής το compact μοντέλο της Volkswagen, που συνδυάζει την επιβλητικότητα ενός SUV με τη σβελτάδα ενός hatchback. Οι παγκόσμιες πωλήσεις δικαίωσαν τις προσδοκίες, το T-Roc R ήρθε να δώσει έναν πρωτοφανή δυναμισμό και τώρα, το **T-Roc Cabriolet**, ολοκληρώνει την πιο πλήρη γκάμα compact SUV σήμερα στην αυτοκινητοβιομηχανία! Οι πωλήσεις του T-Roc Cabriolet ξεκίνησαν και στην Ελλάδα, με τις τιμές για ένα τόσο ξεχωριστό μοντέλο να ξεκινούν από τα **28.310 €**. Τι είναι αυτό όμως που απολαμβάνει ο ευτυχής κάτοχος ενός T-Roc Cabriolet;

**Compact SUV χωρίς οροφή** - Για πρώτη φορά στην κατηγορία, το νέο T-Roc Cabriolet υπόσχεται απεριόριστη ελευθερία χωρίς όρια. Όλα τα προτερήματα ενός SUV συνδυάζονται με την απόλαυση οδήγησης ενός cabrio αυτοκινήτου.

**Μοναδικό design -** Το design του T-Roc Cabriolet προδιαθέτει για ελευθερία και οδηγική ευχαρίστηση. Αυξημένη απόσταση από το έδαφος, μυώδη χαρακτηριστικά με τονισμένους ώμους και φτερά, εντυπωσιακή φαρδιά μάσκα, προφυλακτήρες που τονίζουν το ύψος του αυτοκινήτου, ξεχωριστή σχεδίαση στο πίσω μέρος, 2-θυρο αμάξωμα και μαλακή οροφή που ανοίγει και κλείνει πλήρως αυτόματα με ηλεκτροϋδραυλικό μηχανισμό σε εννέα και έντεκα δευτερόλεπτα αντίστοιχα, σε ταχύτητα μέχρι 30 χλμ./ώρα. Όταν η οροφή είναι ανοιχτή, το μαλακό επάνω μέρος της διπλώνεται σε σχήμα Ζ πίσω από τα πίσω καθίσματα, ενώ η συμπαγής μετωπική οριζόντια δοκός χρησιμεύει ως κάλυμμα. Όταν είναι κλειστή, οι ράβδοι συγκράτησης την εμποδίζουν να «μπαλονιάζει» σε υψηλές ταχύτητες. Υπάρχει πάντα μια ευχάριστη αίσθηση ηρεμίας μέσα στο αυτοκίνητο, εξαιτίας της αποτελεσματικής ηχομόνωσης στις πόρτες και τα παράθυρα. Στον προαιρετικό εξοπλισμό διατίθεται και ειδικά μελετημένο αλεξινέμιο.

**Βελτιωμένη οδηγική εμπειρία με καλή θέα**. Το 2 + 2 θέσεων T-Roc Cabriolet βασίζεται στην MQB πλατφόρμα. Έχει μήκος 4,268 μ., μεταξόνιο 2,63 μ., πλάτος 1,811 μ. (χωρίς εξωτερικούς καθρέφτες) και ύψος 1,522 m. Το ύψος πάνω από το δρόμο σε σχέση με το σημείο H είναι 59,9 εκ. για τον οδηγό και τον συνοδηγό και 61,6 εκ. για τους πίσω επιβάτες. Το κέντρο βάρους του αυτοκινήτου - χαμηλό για ένα SUV - ενισχύει την οδηγική απόλαυση ενώ ο χώρος αποσκευών έχει χωρητικότητα 284 λίτρων. Άλλα χαρακτηριστικά γνωρίσματα είναι οι μικροί πρόβολοι και τα μεγάλα μετατρόχια 1.538 mm (εμπρός) και 1.539 mm (πίσω). Οι πτυσσόμενες πλάτες των πίσω καθισμάτων και ο προαιρετικός κοτσαδόρος υπογραμμίζουν την ευελιξία του αυτοκινήτου.

**Ασφάλεια σε κάθε λεπτομέρεια.** Αν το αυτοκίνητο κινδυνεύει να ανατραπεί, ενεργοποιείται ένα ειδικό σύστημα προστασίας: μέσα σε κλάσματα του δευτερολέπτου, δύο χοντρά πλαίσια εκτείνονται πίσω από τα πίσω προσκέφαλα. Παράλληλα, οι ειδικές ενισχύσεις στο αμάξωμα του T-Roc Cabriolet αντισταθμίζουν την έλλειψη σταθερής οροφής.

**Ψηφιακό concept λειτουργίας**. Το T-Roc Cabriolet διατίθεται προαιρετικά με δύο στοιχεία ψηφιακής απεικόνισης και ελέγχου: το ψηφιακό cockpit στο οπτικό πεδίο του οδηγού και το σύστημα ψυχαγωγίας και ενημέρωσης (Infotainment) Discover Media. Το τελευταίο είναι μία από τις τελευταίες γενιές συστημάτων ψυχαγωγίας και διαθέτει μια online μονάδα σύνδεσης με ολοκληρωμένη eSIM. Συνδέοντας το αυτοκίνητο με το περιβάλλον και τα smartphones των χρηστών, γίνονται διαθέσιμες νέες λειτουργίες και υπηρεσίες από τη σειρά We Connect και We Connect Plus. Για ακόμα μεγαλύτερη ηχητική απόλαυση, είναι διαθέσιμο και το υψηλής πιστότητας ηχοσύστημα 12 καναλιών της “beats”.

**Αποδοτικοί TSI κινητήρες**. Σε οποιαδήποτε επιφάνεια, στην πόλη, σε σαθρό έδαφος, σε επαρχιακούς δρόμους ή αυτοκινητόδρομους, το T-Roc Cabriolet ανταπεξέρχεται επιδεικνύοντας υπεροχή. Υπάρχει μια επιλογή από δύο ισχυρούς και οικονομικούς βενζινοκινητήρες με υπερσυμπιεστή και άμεσο ψεκασμό, με την ισχύ να μεταδίδεται στους εμπρός τροχούς. Ο 1.0 TSI είναι ο γνωστός τρικύλινδρος κινητήρας με ισχύ 115 PS και ροπή 200 Nm, ενώ ο τετρακύλινδρος 1.5 TSI αποδίδει ισχύ 150 PS και 250 Nm. Ένα μηχανικό κιβώτιο ταχυτήτων 6-σχέσεων είναι στάνταρ ενώ ο μεγαλύτερος TSI μπορεί να συνδυαστεί με το αυτόματο κιβώτιο ταχυτήτων DSG 7-σχέσεων.

**Ο κινητήρας 1.0 TSI**. Η βασική έκδοση του TSI είναι ένας συμπαγής τρικύλινδρος κινητήρας που ζυγίζει μόλις 88 κιλά. Ο στροφαλοφόρος είναι τόσο λεπτός και σωστά ισορροπημένος ώστε να μην απαιτείται άξονας ισορροπίας. Ο μικρός TSI παράγει μέγιστη ισχύ 115 PS / 85 kW και μέγιστη ροπή 200 Nm από 999 κ. εκ., από 2.000 έως 3.500 σ.α.λ. Επιταχύνει το T-Roc Cabriolet από το μηδέν στα 100 χλμ./ώρα σε 11,7 δευτερόλεπτα, με μέγιστη ταχύτητα 187 χλμ./ώρα. Η κατανάλωση καυσίμου περιορίζεται στα 5,6 έως 5,4 λ./100χλμ. (σε NEDC), που αντιστοιχεί σε επίπεδο εκπομπών CO2 από 129 έως 123 γρμ./χλμ..

**Ο κινητήρας 1.5 TSI.** Ο τετρακύλινδρος κινητήρας αποδίδει την ισχύ των 150 PS / 110 kW από 1.498 κυβικά εκατοστά, παρέχοντας ροπή 250 Nm από 1.500 σε 3.500 σ.α.λ. Αυτό επιτρέπει την επιτάχυνση από 0-100 χλμ./ώρα σε 9,6 δευτερόλεπτα, φτάνοντας μέχρι την τελική ταχύτητα των 205 χλμ./ώρα. Στον κύκλο NEDC, το T-Roc Cabriolet 1.5 TSI με χειροκίνητο κιβώτιο ταχυτήτων καταναλώνει κατά μέσο όρο 5,7 έως 5,5 λίτρα καυσίμου ανά 100 χλμ. (130 έως 125 γραμμάρια CO2 ανά χιλιόμετρο). Ένας παράγοντας που επιτρέπει ένα τέτοιο υψηλό επίπεδο απόδοσης είναι το σύστημα ACT, το οποίο διακόπτει προσωρινά τους δύο κυλίνδρους σε περίπτωση σταθερού τρόπου οδήγησης.

**Πλαίσιο και ανάρτηση**. Η Volkswagen έδωσε στο T-Roc Cabriolet την ίδια σχεδίαση σε πλαίσιο και ανάρτηση με αυτά των μεγαλύτερων μοντέλων. McPherson στους εμπρόσθιους τροχούς, ενώ μια ανάρτηση πέντε συνδέσμων λειτουργεί στον οπίσθιο άξονα, ικανή να χειρίζεται ξεχωριστά τις διαμήκεις και τις εγκάρσιες δυνάμεις. Τα ελατήρια και οι αποσβεστήρες - τοποθετημένα ξεχωριστά στον πίσω άξονα - είναι αρμονικά ισορροπημένα, εξασφαλίζοντας άριστη άνεση με ακριβή χειρισμό, με απόσταση από το έδαφος 156 χιλιοστά, επιτρέποντας την είσοδο σε ανώμαλο έδαφος.

**Εξοπλισμός και τιμολογιακή πολιτική** – Το νέο T-Roc Cabriolet υπόσχεται απολαυστικές, ξέγνοιαστες μετακινήσεις με απόλυτη ελευθερία. Σε αυτό το πνεύμα, η Kosmocar-Volkswagen απλοποίησε ακόμα και την επιλογή του εξοπλισμού, προφέροντας το μοντέλο πολύ πλούσια εξοπλισμένο, σε μία έκδοση! Σε αυτήν περιλαμβάνονται ότι θα επιθυμούσε κάποιος από ένα τέτοιο μοντέλο. Ενδεικτικά:

* Εξοπλισμός IQ.DRIVE:
* Front Assist / City Emergency Braking / Pedestrian monitoring
* Adaptive Cruise Control & Speed Limiter
* Lane Assist
* Park Pilot
* Fatique detection
* Κλήση έκτακτης ανάγκης Emergency Call
* Αυτόματος κλιματισμός Air Care Climatronic δύο ζωνών
* Δερμάτινο πολυλειτουργικό τιμόνι και σε συνδυασμό με DSG χειριστήρια (paddles) αλλαγής ταχυτήτων
* Εσωτερικός φωτισμός Ambient σε λευκό χρώμα
* Αισθητήρες φωτεινότητας & βροχής
* Σύστημα Infotainment Composition με έγχρωμη οθόνη αφής 6,5 ιντσών / Bluetooth
* We Connect App
* We Connect & We Connect Plus Υπηρεσίες
* Μαλακή οροφή με ηλεκτροϋδραυλικό μηχανισμό σε μαύρο χρώμα
* Πίσω φώτα τεχνολογίας LED
* Ζάντες αλουμινίου Mayfield 17"
* Χρώμα απλό ή μεταλλικό (αποκλειστικά στην έκδοση 1.0 TSI 115PS)

Το νέο T-Roc Cabriolet προσφέρεται σε δύο εκδόσεις κινητήρων. Με τον **1.0 TSI 115PS** η προτεινόμενη τιμή λιανικής είναι **28.310 €** ενώ με τον **1.5 TSI ACT 150PS και αυτόματο κιβώτιο DSG 7-σχέσεων** η τιμή διαμορφώνεται στα **33.600 €**.

**ΣΥΝΗΜΜΕΝΑ**: Φωτογραφίες (7) σε υψηλή ανάλυση.

*Για περισσότερες πληροφορίες: Νίκος Μαρτίνος, 2109981119, 6978332119,* *marnik@kosmocar.gr*